ΕΓΓΡΑΦΕΣ ΑΤΟΜΩΝ ΜΕ ΕΠΑΝΑΛΗΠΤΙΚΕΣ ΠΑΝΕΛΛΑΔΙΚΕΣ ΕΞΕΤΑΣΕΙΣ ακαδ. έτους 2021-2022

Οι εγγραφές της κατηγορίας επαναληπτικών πανελλαδικών εξετάσεων του ακαδ. έτους 2021-2022 θα πραγματοποιηθούν από 18 Οκτωβρίου 2021 έως και 22 Οκτωβρίου 2021.

Οι επιτυχόντες της ανωτέρω κατηγορίας προσέρχονται στη Γραμματεία του Τμήματος και καταθέτουν αυτοπροσώπως ή με νόμιμα εξουσιοδοτημένο εκπρόσωπό τους τα δικαιολογητικά που απαιτούνται καθημερινά και ώρες 9.00 με 12.00 ή υποβάλλουν τα απαραίτητα έγγραφα με συστημένη ταχυδρομική επιστολή (με απόδειξη παραλαβής).

Τα δικαιολογητικά που πρέπει να κατατεθούν στη Γραμματεία είναι τα εξής:

1. Υπεύθυνη δήλωση στην οποία ο εισαγόμενος δηλώνει ότι όλα τα στοιχεία και τυχόν δικαιολογητικά που υποβάλλει είναι ακριβή και αληθή.
2. Φωτοτυπία αστυνομικής ταυτότητας
3. Πιστοποιητικό γέννησης
4. Μία φωτογραφία του τύπου ταυτότητας
5. Έγγραφο από το οποίο θα αποδεικνύεται ο αριθμός ΑΜΚΑ (Τον αριθμό ΑΜΚΑ μπορείτε να τον βρείτε και να τον εκτυπώσετε στην ηλεκτρονική διεύθυνση: <http://www.amka.gr/AMKAGR>)
6. Πιστοποιητικό διαγραφής (σε περίπτωση προηγούμενης εγγραφής του/της φοιτητή/τριας σε άλλο Τμήμα)

Από τη Γραμματεία του Τμήματος Πάτρα 18 Οκτωβρίου 2021